Document ID: /roh_data/filtered/fineweb-2-filterrobots_roh.jsonl.gz/59322

Il pledader da ‘Europol Ebadullah Karimi ha confermà la mort da las trais persunas. La mira da l'attatga datiers da l’eroport da la chapitala Kabul è stà in convoi da l'UE cun quatter persunas. Entant han ils talibans radical-islamics surpiglià via Twitter la responsabladad per l'attatga. Dapi il 2007 sustegna Europol la creaziun da la polizia afgana. 23 stadis da l’Europa portan questa missiun e dapli che 200 collavuraturs internaziunals e var 180 collavuraturs indigens èn engaschads.
RR novitads 11:00